Vyf verdagtes ontsnap uit aanhouding in Nelspruit | Maroela Media
Brig. Selvy Mahlala, 'n polisiewoordvoerder, het Dinsdag gesê ses mans het deur die tralies van die gimnasiumsel by die Mhala-polisiestasie gesaag, waarna hulle ontsnap het.
Mahlala het gesê dele van 'n ystersaag is in die sel gevind. 'n Interne ondersoek is van stapel gestuur om te bepaal hoe hulle dit reggekry het om te ontsnap. "Die polisie het een van die gevangenes, Trevor Khosa (24), kort daarna weer in hegtenis geneem. Khosa staan tereg op aanklagte van roof," het Mahlala gesê.
Drie van die vyf verdagtes wat nog soek is, is France Jacky Sekgobela (35), Eugene Riding (27) en Rodney Nyakane (26) wat elk tereg staan op moord. Die ander twee verdagtes is Tumelo Theko (20) en Ishmael Radingoana (28) wat tereg staan op verkragting.
Nou gaan die publiek gevra word om op die uitkyk te wees … sonder foto's. Selvy Mahlala gaan soek tussen jou eie manne wie daardie saaglem ingesmokkel het.